《西施 游西施山》
清代·董元恺

镜湖春水影溶溶。一棹小桥通。稽山回映处，石径碧玲珑。

为想苎萝村畔，才离却，恰向土城中。

浣纱当日原无伴，偏邀郑旦相同。还堪笑、去笄填土孰为容。

刚得教成歌舞如花艳，送入馆娃宫。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。